હવામાન વિભાગના જણાવ્યા મુજબ વર્ષ 2017 કરતા ભારતમાં આ વર્ષે વધુ સારો વરસાદ થવાની સંભાવના છે. સમગ્ર દેશમા જૂનથી સપ્ટેમ્બર દરમિયાન 96 થી 104 ટકા વચ્ચે સામાન્ય વરસાદની અપેક્ષા છે. દક્ષિણ પશ્ચિમ ચોમાસુ કેરળમાં 29 મે ના રોજ નિયત સમય કરતા ત્રણ દિવસ વહેલા આવ્યુ હતુ. છેલ્લે એક સપ્તાહ પહેલા તે મંગળવારે દેશના પૂર્વ ભાગમાં આગળ વધ્યુ હતુ. હવામાનના અધિકારીઓએ જણાવ્યુ કે ચોમાસાના સાતત્યમાં 10-12 દિવસનો વિરામ પડવો એ સામાન્ય ઘટના છે.